钦定古今图书集成/理学汇编/文学典/第093卷 > 聂铉
## 钦定古今图书集成/理学汇编/文学典/第093卷 > 聂铉

按《江西通志》：铉字器之，清江人。洪武四年进士，广宗
县丞。入境，问父老曰：“‘民疾苦何为据’？对曰：‘连岁旱蝗，
食乏役繁，此为据’。铉叹曰：‘民病而上不闻，非事君也’。”
即以闻，上遣使视之，悉蠲其税。入觐，上《洪武圣德诗》
《南京赋》。转翰林待制，乞老，不许。迁典籍，改国子助教，
寻赐归。洪武十八年，召同考会试，授庐陵教谕。